DELEGACIóN DE FUNCIÓNS NOS TENENTES DE ALCALDE
ADMINISTRACIÓN LOCAL — Municipal — Meaño (Outros documentos, notificacións e informacións públicas, 11/07/2023)

A Alcaldía, con data 30-06-2023, n.º 2023-0426, ditou a seguinte: ASUNTO: DELEGACIÓN DE FUNCIÓNS EXPEDIENTE: 590/2023 Ao abeiro do artigo 21.3 da Lei 7/85, do 2 de abril, Reguladora das Bases de Réxime Local e 43 e ss. Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, procédese á delegación de funcións. Esta Alcaldía, en uso das atribucións que lle confire o artigo 21.3 da Lei 7/85, do 2 de abril, Reguladora das Bases de Réxime Local en concordancia co 61.3 da Lei 5/1997, do 22 de xullo e os artigos 43.1e4 e 44 do R. D. 2568/1986, do 28 de novembro polo que se aproba o Regulamento de Organización, Funcionamento e Réxime Xurídico das Entidades Locais, RESOLVE: Primeiro.- Delegar a favor dos Luisa Elena Lechado Espitia as seguintes atribucións: * Na Primeira Tenente de Alcalde e concelleira de servizos sociais e igualdade o seguimento, Dª Hanaa Turati Abanades, coordinación e impulso en materia de instalacións e equipamentos sociais, asistencia social, servizos socias e promoción social, muller, terceira idade e igualdade; non incluíndo a presente delegación a facultade de resolver mediante actos administrativos. * No Segundo Tenente de Alcade e concelleiro de servizos, infraestruturas e urbanismo, D. Juan Luis Bursa Lopez de San Roman, o seguimento, coordinación e impulso implantación das actuacións en materia de mellora, mantemento, conservación e funcionamento de vías públicas, alcantarillado, saneamento, abastecemento de auga, recollida de lixo, limpeza viaria, cemiterio, alumeados, fontes, lavadoiros, parques, xardíns, mellora de entornos fluviais e rutas paisaxísticas, infraestruturas e urbanismo; non incluíndo a presente delegación a facultade de resolver mediante actos administrativos. * Na Terceira Tenente de Alcalde e concelleira de cultura, educación, infancia, xueventude, deporte, ocupación do tempo libre, turismo e comercio, Steffany Bruguet Croitoru, o seguimento e a coordinación en materia de educación, promoción cultural, promoción do deporte, ocupación do tempo libre, infancia e xuventude, promoción turística e comercio; non incluíndo a presente delegación a facultade de resolver mediante actos administrativos. * No Cuarto Tenente de Alcalde e concelleiro de desenvolvemento sostible e ciclo da auga, D. Edgar Roberto Dian Ibujes Echarif, o seguimento, coordinación, impulso e implantación de desenvolvemento sostible e ciclo da auga; non incluíndo a presente delegación a facultade de resolver mediante actos administrativos. Segundo.- E stas delegacións teñen a consideración de especiais. Cuarto.- Dar conta da presente Resolución ao Pleno da Corporación, notificándollo persoalmente aos designados, que se considerará aceptada tácitamente, salvo manifestación expresa no prazo de tres días hábiles de non aceptación do cargo; coa publicación no Boletín Oficial da Provincia, sen prexuízo da súa efectividade desde o día seguinte da presente resolución. Mandao o Sr. alcalde D. Carlos Vieitez Fernández, e na data indicada na marxe, e asinao coa secretaria-interventora Dª Mª Teresa Escudero Barral, que da fe aos efectos do disposto no artigo 3.2. e do Real Decreto 128/2018, de 16 de marzo.” O que se fai público, en cumprimento do artigo 44 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. En Meaño, o alcalde Carlos Viéitez Fernández Documento asinado e datado dixitalmente ao marxe